**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ**

**№ 13**

**На 1 октомври 2019 г. от 16,00 ч. се проведе заседание на Общинска избирателна комисия Ямбол при следния**

**Д н е в е н р е д:**

1. **Одобряване на графичният файл с предпечат на бюлетината за избор на кмет на Община Ямбол на 27 октомври 2019г.**

***Докладва : Екатерина Янева***

**2.** **Проект на решение относно** заличаване на регистрация на кандидат от кандидатската листа за общински съветници в община Ямбол, предложена от ПП „ВЪЗРАЖДАНЕ“ за участие в изборите за общински съветници и за кметове, насрочени за 27.10.2019 г.

***Докладва : Миглена Кочинова***

**Присъстват:** **Екатерина Янева, Станимир Иванов, Гюлшен Юсеинова, Мариана Гърдева, Ани Канева, Драгомир Димитров,** **Невена Спасова, Светла Кирилова, Яна Първанова, Пенка Илиева, Миглена Кочинова и Стоян Дойчев.**

**Отсъстват: Младенка Николова**

Заседанието бе открито в 16.00 ч. и бе водено от Екатерина Янева – Председател на Общинската избирателна комисия - Ямбол.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, откривам днешното заседание на Общинска избирателна комисия. В зала присъстват 12 членове на комисията. Имаме нужния кворум. За отчитане на поименното гласуване предлагам Станимир Иванов. Имате ли някакви други предложения или възражения? Моля, който е съгласен да гласува!

**ГЛАСУВАЛИ:** 12 членове на ОИК:

**ЗА** – **12**: Екатерина Янева, Станимир Иванов, Гюлшен Юсеинова, Мариана Гърдева, Ани Канева, Драгомир Димитров, Невена Спасова, Светла Кирилова, Яна Първанова, Пенка Илиева, Миглена Кочинова и Стоян Дойчев.

**ПРОТИВ –** Няма.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, предлагам Ви следния дневен ред:съобразно изпратения ни вече графичен файл за одобряване на бюлетините и предвид Решение №993-МИ/07.09.2019г. на ЦИК, следва незабавно след получаването му да одобрим графичния файл, както и тиража. На днешното заседания ще одобрим единствено графичния файл на бюлетината за избор на кмет. Относно бюлетината за общински съветници изчакваме да приключи процедурата по обжалване на наше решение №72-МИ/26.09.2019г. **Втора точка от дневния ред - проект на решение относно заличаване на регистрация на кандидат от кандидатската листа за общински съветници в община Ямбол, предложена от ПП „ВЪЗРАЖДАНЕ“ за участие в изборите за общински съветници и за кметове, насрочени за 27.10.2019г.** Който е съгласен с предложения дневен ред, моля да гласува с вдигане на ръка.

**СТАНИМИР ИВАНОВ:** ГЛАСУВАЛИ ЗА – 12 членове: Екатерина Янева, Станимир Иванов, Гюлшен Юсеинова, Мариана Гърдева, Ани Канева, Драгомир Димитров, Невена Спасова, Светла Кирилова, Яна Първанова, Пенка Илиева, Миглена Кочинова и Стоян Дойчев

**ПРОТИВ –** Няма.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, преминаваме веднага към одобряване на графичния файл на бюлетината, който ни е изпратен. Съгласно Решение №993-МИ/07.09.2019 г., т.5, след получаване на файла ние, като комисия, следва да проведем заседание, на което да одобрим графичния файл с образеца на бюлетините. С оглед на това всеки един от вас преди заседанието се запозна с файла на бюлетината за избор на кмет, който ни е изпратен, съпоставяйки го с регистъра на ЦИК по отношение на регистрираните партии, коалиции и нашия регистър по отношение на местните коалиции и независими кандидати и съответно след извършен преглед и проверка на графичния файл на бюлетината за избор на кмет на Община Ямбол на 27 октомври 2019 г., ви предлагам да вземем следното решение:

Общинска избирателна комисия **в Община Ямбол** установи, че съдържанието на графичния файл с образеца на бюлетината отговаря на изискваните реквизити по чл.371 по ал.1 от ИК, поради и което на основание, чл.87, ал.1, т.9 от ИК и Решение №993-МИ от 7 септември 2019г. ЦИК, Общинската избирателна комисия в Община Ямбол

**РЕШИ**

1. Одобрява графичния файл с образеца на бюлетината за избор на кмет на Община Ямбол на 27 октомври 2019 г., както и тиража на бюлетините -73 000 за изборния район.

2. Одобреният образец на бюлетината съдържащ имената и подписите на присъстващите членове на ОИК Ямбол се прилага към протокола от заседанието на Общинска избирателна комисия в Община Ямбол като неразделна част.

3. Потвърждаването на предпечатния образец на бюлетината следва да се удостовери по указания ред с решение №993-МИ/07.09.2019г. на ЦИК.

**ПРЕДСЕДАТЕЛЯТ ЕКАТЕРИНА ЯНЕВА: Това е предложението за протоколно решение. Ако има някакви предложения, допълнения или редакции на това, което ви представих, заповядайте със заявяване с ръка. Няма! Моля, който е съгласен с този проект за одобряване на графичния файл, да гласува!**

**СТАНИМИР ИВАНОВ: ГЛАСУВАЛИ ЗА -** 12: Екатерина Янева, Станимир Иванов, Гюлшен Юсеинова, Мариана Гърдева, Ани Канева, Драгомир Димитров, Невена Спасова, Светла Кирилова, Яна Първанова, Пенка Илиева, Миглена Кочинова, Стоян Дойчев.

**ПРОТИВ: Няма.**

**Даде се възможност за одобряване и потвърждаване на електронния файл съгласно указанията на ЦИК. Заседанието бе прекъснато в 16.10 часа.**

Заседанието се поднови в 16.30 часа. В зала присъстват 12 членове на ОИК: Екатерина Янева, Станимир Иванов, Гюлшен Юсеинова, Мариана Гърдева, Ани Канева, Драгомир Димитров, Невена Спасова, Светла Кирилова, Яна Първанова, Пенка Илиева, Миглена Кочинова и Стоян Дойчев.

**ПРЕДСЕДАТЕЛЯТ ЕКАТЕРИНА ЯНЕВА**: По втора точка от дневния ред- проект на решение относно заличаване на регистрация на кандидат от кандидатската листа за общински съветници в община Ямбол, предложена от ПП „ВЪЗРАЖДАНЕ“ за участие в изборите за общински съветници и за кметове, насрочени за 27.10.2019 г.**, давам думата на Миглена Кочинова.**

**МИГЛЕНА КОЧИНОВА: Колеги, зачитам ви следния проект за решение относно:** заличаване на регистрация на кандидат от кандидатската листа за общински съветници в община Ямбол, предложена от ПП „ВЪЗРАЖДАНЕ“ за участие в изборите за общински съветници и за кметове, насрочени за 27.10.2019 г.

Общинска избирателна комисия Ямбол, разгледа постъпило заявление с вх. № 54/01.10.2019г. в 16,06 часа, подписано от Красимир Енчев Дюлгеров с ЕГН …………… регистриран като кандидат за общински съветник под № 9 в кандидатската листа за общински съветници в община Ямбол, предложена от ПП „ ВЪЗРАЖДАНЕ “, регистрирана с Решение № 17 – МИ от 13.09.2019 г. на ОИК Ямбол, с което заявява отказ да участва в изборите като кандидат за общински съветник и оттегля представеното от него заявление – декларация Приложение №65-МИ от изборните книжа.

Заявлението е постъпило след изтичане на срока, посочен в чл. 417, ал. 5, изр. 2 от ИК, предвид на което и предложилата го политическа партия няма законово основание да предложи друг кандидат за общински съветник на мястото на отказалия се.

Предвид гореизложеното и на основание чл.87, ал.1, т. 15 във връзка с чл.417, ал.5, изр. 2 от Изборния кодекс и Решение № 943-МИ/02.09.2019г. на ЦИК, Общинска избирателна комисия в община Ямбол

**РЕШИ:**

1. ЗАЛИЧАВА регистрацията на Красимир Енчев Дюлгеров с ЕГН ……………. като кандидат за общински съветник в община Ямбол, предложен от ПП „ВЪЗРАЖДАНЕ“, регистриран под № 9 в кандидатската листа за общински съветници за участие в изборите за общински съветници и за кметове, насрочени за 27.10.2019 г.
2. АНУЛИРА издаденото Удостоверение за регистрация на кандидат за общински съветник.

Решението на ОИК подлежи на оспорване в тридневен срок пред ЦИК по реда на чл. 88 от ИК

**ПРЕДСЕДАТЕЛЯТ ЕКАТЕРИНА ЯНЕВА**: Колеги, чухте проекта за решение от докладчика, някакви допълнения или редакции? Няма. Моля, да гласуваме решението. Моля, който е съгласен, нека да гласува!

**СТАНИМИР ИВАНОВ: ГЛАСУВАЛИ ЗА -** 12: Екатерина Янева, Станимир Иванов, Гюлшен Юсеинова, Мариана Гърдева, Ани Канева, Драгомир Димитров, Невена Спасова, Светла Кирилова, Яна Първанова, Пенка Илиева, Миглена Кочинова, Стоян Дойчев.

**ПРОТИВ** – Няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с № 78-МИ от 01.10.2019г.

**ПРЕДСЕДАТЕЛЯТ ЕКАТЕРИНА ЯНЕВА:** Закривам заседанието.

Заседанието се закри в 16:50 часа на 01.10.2019г.

ПРЕДСЕДАТЕЛ:

ЕКАТЕРИНА ЯНЕВА

СЕКРЕТАР:

МАРИАНА ГЪРДЕВА